CELEX: 31988R3498
Language: hr
Date: 1988-11-09 00:00:00
Title: Uredba Komisije (EEZ) br. 3498/88 od 9. studenoga 1988. o izmjeni uredaba (EEZ) br. 391/68 i br. 1092/80 u vezi s uvjetima koje treba ispuniti u sektoru svinjskog mesa za interventni otkup i dodjeljivanje potpore za privatno skladištenje

03/Sv. 008
            
            
               HR
            
            
               Službeni list Europske unije
            
            
               43
            
         31988R3498
   
               L 306/32
            
            
               SLUŽBENI LIST EUROPSKE UNIJE
            
            
               09.11.1988.
            
         
      UREDBA KOMISIJE (EEZ) br. 3498/88
   od 9. studenoga 1988.
   o izmjeni uredaba (EEZ) br. 391/68 i br. 1092/80 u vezi s uvjetima koje treba ispuniti u sektoru svinjskog mesa za interventni otkup i dodjeljivanje potpore za privatno skladištenje
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2759/75 od 29. listopada 1975. o zajedničkoj organizaciji tržišta svinjetine (1), kako je zadnje izmijenjena Uredbom (EEZ) br. 3906/87 (2), a posebno njezin članak 5. stavak 4.,
   budući da interventno i privatno skladištenje ima za cilj omogućiti da se proizvodi privremeno povuku s neuravnoteženog tržišta s ciljem njihove ponovne prodaje čim se stanje na tržištu popravi; budući da shodno tome proizvode koji su ponuđeni za interventni otkup ili uskladišteni moraju biti primjereni, prema slučaju, za prehranu ljudi ili životinja;
   budući da Uredba Vijeća (Euratoma) br. 3954/87 od 22. prosinca 1987. o maksimalnim dozvoljenim razinama radioaktivnog zagađenja prehrambenih proizvoda i hrane za životinje nakon nuklearne nesreće ili nekog drugog slučaja radiološke opasnosti (3) propisuje postupak kojega treba poštovati u slučajevima radiološke opasnosti za određivanje razine radioaktivnog zagađenja kojima moraju udovoljavati prehrambeni proizvodi i hrana za životinje ako se isti nude za prodaju; budući da stoga poljoprivredni proizvodi u kojima su takva radioaktivna zagađenja prekoračena ne mogu biti ni predmetom otkupa ni ugovora o skladištenju;
   budući da članak 3. Uredbe Vijeća (EEZ) br. 1707/86 od 30. svibnja 1986. o uvjetima koji uređuju uvoz poljoprivrednih proizvoda koji potječu iz trećih zemalja nakon nesreće u černobilskoj nuklearnoj elektrani (4), kako je zadnje izmijenjena Uredbom (EEZ) br. 624/87 (5), određuje maksimalne dozvoljene razine radioaktivnosti; budući da nakon prestanka valjanosti Uredbe (EEZ) br. 1707/86, iste maksimalne dozvoljene razine su unesene u članak 3. Uredbe Vijeća (EEZ) br. 3955/87 (6) koja je istu zamijenila; budući da se poljoprivredni proizvodi koji premašuju maksimalne dozvoljene razine ne mogu smatrati zdravim i prihvatljivim u smislu prodajne kvalitete;
   budući da je ustanovljeno da je kao posljedica gore spomenute nesreće, određeni dio poljoprivredne proizvodnje Zajednice bio izložen, u različitoj mjeri, radioaktivnom zagađenju; budući da treba pojasniti da se poljoprivredni proizvodi koji potječu iz Zajednice, a koji premašuju vrijednosti utvrđene u članku 3. Uredbe (EEZ) br. 3955/87 ne mogu biti niti predmetom kupovine niti uskladištenja shodno ugovoru;
   budući da članak 5. Uredbe Komisije (EEZ) br. 391/68 (7), kako je zadnje izmijenjena Uredbom (EEZ) br. 4160/87 (8) propisuje uvjete pod kojima se može otkupljivati svinjsko meso; budući da članak 2. Uredbe Komisije (EEZ) br. 1092/80 (9), kako je zadnje izmijenjena Uredbom (EEZ) br. 201/85 (10) propisuje uvjete za zaključenje ugovora o uskladištenju za takav proizvod; budući da takve uvjete treba pojasniti; budući da navedene Uredbe stoga treba izmijeniti na odgovarajući način;
   budući da se razina radioaktivnog zagađenja prehrambenih proizvoda nakon stanja radiološke opasnosti mijenja s obilježjima nesreće i vrstom proizvoda; budući da odluka o potrebi provedbe praćenja i samog nazora mora shodno tome biti prilagođena svakoj situaciji i mora uzeti u obzir, na primjer, obilježja regije, proizvoda i odnosnih radionuklida;
   budući da Upravljački odbor za svinjsko meso nije dostavio mišljenje unutar roka koji je odredio njegov predsjedavajući,
   DONIJELA JE OVU UREDBU:
   Članak 1.
   1.   Sljedeća točka (d) se ovime dodaje članku 5. stavku 2. Uredbe (EEZ) br. 391/68;
   
               „(d)
            
            
               preko maksimalnih razina radioaktivnosti koje su dozvoljene propisima Zajednice. Razine koje vrijede za proizvode koji potječu iz Zajednice, a koji su zagađeni kao posljedica nesreće u černobilskoj nuklearnoj elektrani, one su utvrđene u članku 3. Uredbe Vijeća (EEZ) br. 3955/87 (11). Razina radioaktivnog zagađenja proizvoda se prati ako to zahtijevaju okolnosti i to samo u trajanju koje je neophodno. Prema potrebi, trajanje i djelokrug nadzora se određuje u skladu s postupkom propisanim u članku 24. Uredbe (EEZ) br. 2759/7.
            
         2.   Ovime se dodaje sljedeće kao drugi podstavak članka 2. stavka 2. Uredbe (EEZ) br. 1092/80:
   
      „Također, niti jedan proizvod čiji radioaktivni sadržaj premašuje maksimalne razine dozvoljene propisima Zajednice ne može biti predmetom ugovora o uskladištenju. Razine koje vrijede za proizvode koji potječu iz Zajednice zagađene zbog nesreće u černobilskoj nuklearnoj elektrani su one utvrđene u članku 3. Uredbe Vijeća (EEZ) br. 3955/87 (12). Razina radioaktivnog zagađenja proizvoda se prati ako to zahtijevaju okolnosti i samo u trajanju koje je neophodno. Prema potrebi, trajanje i djelokrug nadzora se određuje u skladu s postupkom propisanim u članku 24. Uredbe (EEZ) br. 2759/75.
   
   Članak 2.
   Ova Uredba stupa na snagu na dan objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. studenoga 1988.
      
         
            Za Komisiju
         
         Frans ANDRIESSEN
         
         
            Potpredsjednik
         
      
   
   
      (1)  SL L 282, 1.11.1975., str. 1.
   
      (2)  SL L 370, 30.12.1987., str. 11.
   
      (3)  SL L 371, 30.12.1987., str. 11.
   
      (4)  SL L 146, 31.5.1986., str. 88.
   
      (5)  SL L 58, 28.2.1987., str. 101.
   
      (6)  SL L 371, 30.12.1987., str. 14.
   
      (7)  SL L 80, 2.4.1968., str. 5.
   
      (8)  SL L 392, 31.12.1987., str. 46.
   
      (9)  SL L 114, 3.5.1980., str. 22.
   
      (10)  SL L 23, 26.1.1985., str. 19.
   
      (11)  SL L 371, 30.12.1987., str. 14.”
   
      (12)  SL L 371, 30.12.1987., str. 14.”